Source: http://politeia.org.ro/stiri-revista-presei/revista-presei-24-august-sesiune-extraordinara-in-parlament-iluzii-desarte-pentru-popor/40120/
Timestamp: 2019-01-21 18:18:05+00:00
Document Index: 12115882

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Revista Presei – 24 august. Sesiune extraordinara in Parlament : iluzii desarte pentru popor! | PoliteiaWorld
Home » Stiri / Revista Presei	» Revista Presei – 24 august. Sesiune extraordinara in Parlament : iluzii desarte pentru popor!
Revista Presei – 24 august. Sesiune extraordinara in Parlament : iluzii desarte pentru popor!
24/08/2015 Autor Cetatean Categorii: Stiri / Revista Presei
Buna dimineata intr-o zi de luni, 24 august. Luni, vremea va fi în general frumoasă şi se va încălzi uşor faţă de ziua precedentă. Cerul va fi variabil şi doar trecător şi izolat va ploua slab în zona de munte, informează Administraţia Naţională de Meteorologie. Vântul va sufla slab şi moderat, cu unele intensificări pe litoral, iar în cursul nopţii şi în sudul Banatului. Temperaturile maxime vor fi cuprinse între 23 şi 29 de grade, iar cele minime se vor situa între 6 grade în depresiunile din estul Transilvaniei şi 21 de grade în deltă. In Bucuresti cerul va fi variabil, iar vântul va sufla slab până la moderat. Temperatura maximă, mai ridicată faţă de cea din ziua precedentă, va fi în jur de 28 de grade, iar cea minimă de 14…16 grade, uşor mai coborâtă în zona preorăşenească.
Parlamentul dezbate în sesiune extraordinară reexaminarea Codului fiscal. Parlamentul dezbate în această săptămână, în sesiune extraordinară, reexaminarea proiectului noului Cod fiscal, Senatul fiind prima Cameră convocată să ia în discuţie solicitarea preşedintelui, Camera Deputaţilor, for legislativ decizional, urmând să se reunească după ce Senatul se va fi pronunţat. Sesiunea extradordinară a Legislativului a fost precedată de discuţii tehnice privind Codul fiscal între reprezentanţii partidelor, la finalul întâlnirii de joi fiind anunţată propunerea de scădere a TVA în trepte, respectiv 20% de la 1 ianuarie 2016 şi 19% de la începutul lui 2017. În urma consultărilor s-a decis şi ca eliminarea supraaccizei la carburanţi să fie amânată până la 1 ianuarie 2017. Propunerile în acest sens ar urma să fie dezbătute în comisiile de specialitate ale Senatului, care vor propune plenului un raport. Şedinţa de plen este programată să înceapă, luni, la ora 15.00. Comisiile se reunesc luni dimineaţă pentru a lua în discuţie cererea de reexaminare, raportul urmând să fie întocmit de Comisia de buget, care aşteaptă însă şi un punct de vedere al juriştilor referitor la procedură. Astfel, de la ora 9.00 se va întruni Comisia pentru transporturi şi de la 9.45 Comisia economică, ambele pentru aviz. Tot de la ora 9.00 se întruneşte şi Comisa juridică, sesizată pentru a emite un aviz referitor la procedură. Comisia de buget, care se va întruni luni de la ora 10.00 pentru raportul de fond, aşteaptă părerile juriştilor referitor la procedură, a declarat pentru MEDIAFAX Viorel Arcaş (PSD), preşedintele Comisiei de buget. Integral pe Mediafax
Proiectul Legii votului prin corespondenta, discutat de Comisia de Cod electoral cu reprezentantii grupurilor parlamentare. Biroul Comisiei de Cod electoral se intalneste luni cu reprezentantii grupurilor parlamentare pentru a discuta proiectul Legii votului prin corespondenta. “Biroul Comisiei parlamentare de Cod electoral se va intalni in 24 august cu reprezentantii grupurilor parlamentare pentru a discuta proiectul Legii votului prin corespondenta”, preciza pe 18 august presedintele Comisiei de Cod electoral, Mihai Voicu, citat de Agerpres. Proiectul de lege privind votul prin corespondenta, aflat in dezbaterea parlamentului, prevede ca cetatenii romani cu domiciliul sau resedinta in strainatate au dreptul sa voteze prin corespondenta la urmatoarele tipuri de alegeri: parlamentare, prezidentiale, europarlamentare, dar si la referendumurile nationale. Mecanismul propus de proiectul de lege pentru votul prin corespondenta cuprinde mai multe etape. Intr-o prima etapa, cetateanul roman cu resedinta sau domiciliul in strainatate care doreste sa voteze trimite o cerere, in format electronic, cu semnatura electronica sau in format olograf, catre Autoritatea Electorala Permanenta (AEP), cu cel putin 60 de zile inainte de data la care are loc scrutinul electoral sau referandar. AEP centralizeaza toate cererile si le valideaza, dupa ce verifica datele din cerere in Registrul electoral. Daca cetateanul roman, care a depus cerere ca vrea sa voteze, nu figureaza in Registrul electoral si face dovada faptului ca are domiciliul sau resedinta in strainatate, AEP are obligatia de a lua masuri pentru inscrierea votantilor in acel registru. Intr-o a doua etapa, AEP are obligatia ca, in termen de 48 de ore de la tiparirea buletinelor de vot, sa transmita cetateanului a carui cerere a fost validata documentele necesare pentru exercitarea votului prin corespondenta. Integral pe Hotnews. Nota Politeia: pariu ca se lasa cu o amanare sau o retrimitere la comisie?
ANALIZĂ: Klaus Iohannis a făcut 20 de deplasări externe în 12 ţări, în primele opt luni de mandat. În primele opt luni de mandat, preşedintele Klaus Iohannis a făcut 20 de vizite oficiale în străinătate în 12 ţări, precum Franţa, Spania, Belgia şi Italia, petrecând 34 de zile în afara graniţelor, iar alte 16 zile s-a aflat în vacanţe în SUA, Portugalia şi Germania. Klaus Iohannis a întreprins, ca preşedinte al României, vizite în 12 ţări din Europa, de la preluarea mandatului şi până acum. Este vorba despre Belgia (şase vizite), Franţa (două vizite), Italia (două vizite), Polonia (două vizite), Ucraina, Letonia, Croaţia, Serbia, Republica Moldova, Germania, Spania şi Austria. În total, au fost 34 de zile petrecute de preşedinte în afara graniţelor, în cele 20 de vizite făcute în străinătate. Prima deplasare a şefului statului a fost în ianuarie, la Paris, la “Marşul Solidarităţii”, eveniment organizat după atacurile teroriste din capitala Franţei, care au avut loc la începutul acestui an. Imediat după aceea, Klaus Iohannis a făcut prima vizită oficială ca preşedinte, în Regatul Belgiei. În luna februarie, Klaus Iohannis s-a aflat în vizite oficiale în Franţa, Republica Moldova şi Germania şi a participat şi la primul Consiliu European informal. În vizita de la Paris, Klaus Iohannis s-a întâlnit cu omologul său, Francois Hollande, în cadrul discuţiilor şeful statului solicitând Franţei sprijin pentru aderarea la spaţiul Schengen. Cu această ocazie, preşedintele a avut şi primele sale discuţii oficială cu români stabiliţi în afara graniţelor, participând, la sediul Ambasadei României, la o întâlnire cu reprezentanţii comunităţii de români din Franţa. De altfel, Klaus Iohannis a avut astfel de întâlniri cu românii stabiliţi în afara ţării la finalul majorităţii vizitelor sale în alte state. Integral pe Mediafax.
Propunerile de majorare a salariilor din educaţie, discutate luni la Guvern. Propunerile prin care salariile profesorilor ar putea fi majorate vor fi discutate luni la Guvern. La masa discuţiilor se vor afla premierul Victor Ponta, miniştrii Educaţiei, Finanţelor şi Muncii, precum şi reprezentanţi ai sindicatelor din învăţământ. Potrivit Mediafax, întâlnirea ar putea avea loc luni, în jurul orei 14.00, ea fiind anunţată chiar de ministrul Educaţiei, Sorin Cîmpeanu. Oficialul a precizat că Ministerul Educaţiei nu are alte propuneri privind creşterea veniturilor angajaţilor din sistem în afară de cele legate de proiectul Legii salarizării, transmise deja Ministerului Muncii. Pe de altă parte, sindicaliştii spun că întâlnirea de luni nu ar fi trebuit să aibă loc, dar au solicitat-o pentru că Guvernul a făcut „o serie de erori”, subliniază sursa citată. „Această întâlnire nu ar fi trebuit să aibă loc dacă lucrurile se derulau normal şi aveau loc creşteri salariale, etapizat, pentru tot sectorul bugetat. Dar prima greşeală pe care a făcut-o Guvernul a fost că a majorat indemnizaţiile demnitarilor, a urmat apoi creşterea pentru cei din Guvern, acum pentru sănătate. Ne aşteptam ca Legea salarizării să se aplice în acelaşi timp pentru toată lumea, dar lucrurile au luat-o razna”, a declarat preşedintele Federaţiei Sindicatelor Libere din Învăţământ (FSLI), Simion Hancescu. Sindicalist: „Era corect ca lucrurile să fie făcute la pachet” Hăncescu a explicat că sindicaliştii din învăţământ nu sunt împotriva majorării salariilor din sănătate. „E corect ca medicii să aibă venituri mai mari, dar era corect ca lucrurile să fie făcute la pachet, chiar dacă procentul de creştere ar fi fost mai mic în educaţie. Nu ar fi fost nicio problemă. Vrem să îl întrebăm pe premier ce se mai întâmplă cu Legea salarizării, vrem să ştim exact de când se aplică”, a completat sindicalistul. Integral pe Adevarul
Interviu cu directorul ICCMER: Legea antilegionară este procomunistă. Profesorul Radu Preda, directorul Institutului pentru Investigarea Crimelor Comunismului și Memoria Exilului Românesc (IICCMER), critică dur noua lege antilegionară (Legea privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii). Din punctul lui de vedere, legea ar fi „procomunistă“, fiindcă i se pare „culmea cinismului“ faptul că „trece cu vederea crimele comunismului, comise sistematic și atingând viețile a milioane de români, unguri, nemți, evrei, bulgari sau tătari“. Profesorul Preda mai adaugă că „această lege nu a scos la suprafață cohorte de extremiști, de «anticomuniști antidemocratici» sau de «antisemiți», ci a pus în discuție, fie și indirect, absența unui consens minim istoriografic privind trecutul traumatizat al României din ultimul secol“. De fapt, ce reproșați noii legi? R.P.: Înainte de orice, lipsa de transparență. A trecut prin comisii și plen fără dezbateri serioase. Instituții care au drept scop legal studierea trecutului recent nu au fost solicitate să se exprime. În al doilea rând, nu mai puțin grav, se lasă impresia, prin prevederile legii, că se instituie delictul de opinie. Eu m-am confruntat deja cu unii critici care nu concep că poți avea, demnitar fiind, dreptul la opinie. În ansamblu, susținătorii legii manifestă un radicalism care nu lasă loc de discuții. Ceea ce este, să recunoaștem, foarte grav. România nu are nevoie, tocmai acum, de un asemenea război mental civil, de polarizarea ideologică și afectivă. Pare un conflict artificial, un produs de laborator. Integral pe Romania Libera. Nota Politeia: va reamintesc cine este consultantul ideologic pentru aceasta lege: Alexandru Florian, un comunist si un propagandist PCR care cita din Ceausescu!
Începe „Bac-ul” la ANI. Cei trei candidaţi pentru funcţia de preşedinte susţin luni proba scrisă. Vicepreşedintele Agenţiei Naţionale de Integritate, Bogdan Stan, care conduce interimar instituţia, după demisia lui Horia Georgescu, şi ceilalţi doi candidaţi înscrişi în cursa pentru funcţia de preşedinte al ANI, Claudiu Platon şi Ionel Gârleşteanu, susţin luni proba scrisă a concursului. Bogdan Stan, Petre Claudiu Platon şi Ionel-Ion Gârleşteanu şi-au depus dosarele pentru funcţia de preşedinte al Agenţiei Naţionale de Integritate (ANI), postul fiind liber după ce Horia Georgescu a demisionat, în martie, fiind acuzat de procurorii DNA în dosarul despăgubirilor ilegale de la Autoritatea Naţională pentru Restituirea Proprietăţilor. Membrii Consiliului Naţional de Integritate au verificat, în 23 iulie, dosarele candidaţilor şi au constatat că aceştia îndeplinesc condiţiile, toate cele trei candidaturi fiind admise pentru participarea la concursul de ocupare a funcţiei de preşedinte al ANI. Cei trei candidaţi vor susţine luni, de la ora 12.00, la sediul ANI, proba scrisă a concursului. Ulterior, în 11 septembrie, de la ora 11.00, tot la sediul ANI, cei trei candidaţi vor susţiune interviul. Planurile de management pe baza cărora se vor susţine interviurile au fost depuse la sediul ANI. Bogdan Stan (34 de ani) este vicepreşedinte al ANI şi conduce interimar instituţia, după demisia din martie a lui Horia Georgescu. Conform CV-ului său, lucrează în cadrul ANI din 2007, unde a ocupat, pe rând, funcţiile de consilier personal Cabinet Preşedinte, inspector de integritate, şef serviciu, director, iar din aprilie 2012 este vicepreşedinte. Bogdan Stan a absolvit, în 2005, Facultatea de Drept din cadrul Universităţii “Titu Maiorescu” din Bucureşti, iar în anul 2010 a făcut un curs postuniversitar de securitate naţională la Academia de Informaţii a Serviciului Român de Informaţii. Nota Politeia: trag toti ca mustele la miere la cursurile astea de “securitate”! Si la Institutul Cantacuzino (?!) e un sef la fel de expert in “securitate” !
Mesajul unei doctoriţe care a părăsit sistemul medical românesc pentru Anglia: „Nu e nicio plăcere să lucrezi pe bani puţini, nerespectat, hăituit, hulit”. Ioana Iftimie Năstase, o doctoriţă din România care lucrează în Marea Britanie, a publicat pe pagina personală de Facebook un mesaj dur despre sistemul de sănătate românesc şi despre motivele care îi determină pe tinerii medici să aleagă să profeseze în afara ţării. Redăm mai jos mesajul postat de pagina sa de Facebook de către Ioana Iftimie Năstase: ”Când am intrat în rezidenţiat aveam 24 de ani şi un entuziasm şi o dorinţă de a învăţa şi de a schimba lumea care credeam că nu va dispărea niciodată. În 6 ani de rezidenţiat am învăţat că ignoranţa, prostia, lipsa de educaţie, invidia, răutatea celor din jur poate distruge cea mai arzătoare dorinţă altruistă. În anul întâi de rezidenţiat aveam un salariu de 5 milioane vechi cu tot cu sporuri (femeia de serviciu care spăla scările în blocul unde locuiesc părinţii câştiga la fel), iar gărzi am făcut din prima săptămână, însă nu au fost plătite până în anul 5. Când am terminat specialitatea aveam un salariu de 14 milioane cash cu gărzi cu tot. Asta în 2012. Ce făceam cu banii ăştia? Păi să mă gândesc……chiria era 11 milioane, mai erau facturile, mâncare şi restul altele normale de altfel pentru o tânără de 24 de ani. E la mintea cocoşului că marele meu salariu nu-mi ajungea. Părinţii mei mi-au dat bani pentru chirie până am terminat rezidenţiatul şi probabil că ar fi trebuit să-mi dea în continuare dacă nu plecam din ţară. Tot ei mi-au dat bani de tratate şi atlas de anatomie şi de multe alte lucruri. Mă uimeşte ignoranţa şi uşurinţa cu care sunt puşi la zid medicii. Mă înfurie cu câtă uşurinţă este manipulată populaţia de către nişte idioţi aflaţi la putere, care de altfel se tratează în ţări străine, şi care transformă medicii în ţap ispaşitor pentru tot ce nu merge în România. E uşor să arăţi cu degetul şi să acuzi în necunoştinţă de cauză şi să atâţi şi pe alţii. Spagă a fost şi va exista întotdeauna atât timp cât medicii şi în general tot personalul sanitar nu va avea salarii decente. Integral pe Adevarul
Subiecte Română Bac 2015. Candidaţii susţin astăzi proba la Limba Română, la a doua sesiune de Bacalaureat. S-a dat startul Bacalaureatului de toamnă cu proba la Limba şi Literatura Română care are loc astăzi. În total, 55.000 de candidaţi s-au înscris la probele scrise de la cea de-a doua sesiune a examenului de maturitate, care reprezintă o a doua şansă pentru absolvenţii de liceu care au picat în prima sesiune. Adevărul va publica în timp real subiectele primite de candidaţi la Română. În a doua sesiune a Bacalaureatului, candidaţii vor susţine examenul doar la probele pe care le-au picat în vară. Astfel, marţi, Bac-ul va continua cu Limba Maternă, miercuri cu proba obligatorie în funcţie de profil (Matematică sau Istorie), iar vineri are loc ultima proba, la alegere din 10 materii. Candidaţii trebuie să fie în sală până la ora 8:30 şi au la dispoziţie trei ore pentru rezolvarea subiectelor. Afişarea rezultatelor se va face pe 31 august, iar contestaţiile se depun în aceeaşi zi, urmând ca notele finale să fie afişate pe 3 septembrie. Din experienţa anilor trecuţi la a doua sesiune de Bac promovează aproximativ un sfert din candidaţi. Anul trecut spre exemplu, aproape 24% au obţinut peste media 6 la examen. La sesiunea din vara aceasta, rata de promovare a examenului de maturitate a crescut destul de mult faţă de anul trecut, fiind cea mai mare înregistrată până acum de la introducerea camerelor de supraveghere în 2011. Din cei aproximativ 159.000 de candidaţi prezenţi, aproape 68% au promovat examenul în iunie. Este adevărat că în mai multe judeţe s-a stabilit că acesta a fost fraudat. Integral pe Adevarul
Judecătorii cer CSM să sesizeze Inspecţia Judiciară în cazul afirmaţiilor lui Gheorghe Nichita, care a spus că a fost protejat de şefii SRI. Judecătorii cer CSM să sesizeze Inspecţia Judiciară în cazul afirmaţiilor lui Gheorghe Nichita, potrivit cărora a fost protejat de şefii SRI să nu aibă dosare penale, magistraţii arătând că declaraţiile transmit opiniei publice ideea că dosarele pot fi “rezolvate” cu sprijinul serviciilor secrete. Uniunea Naţională a Judecătorilor din România (UNJR) a solicitat, duminică, Consiliului Superior al Magistraturii să sesizeze Inspecţia Judiciară, pentru a se verifica dacă afirmaţiile preşedintelui filialei judeţene PSD Iaşi Gheorghe Nichita au afectat independenţa justiţiei. “Solicitarea vine în contextul în care mai multe site-uri de ştiri au publicat pe data de 22 august 2015 următoarea afirmaţie a domnului Gheorghe Nichita, făcută în cadrul unei şedinte PSD: «Eu mi-am rezolvat problemele cu justiţia, înţelegeţi voi (frecându-şi două degete – n.r.). Această ţară este condusă de generalul Florian Coldea (…). Eu am fost susţinut pe linia serviciilor cât a fost George Maior şeful SRI şi nu mi s-a întâmplat nimic. Dar să ştiţi că nici de acum nu mi se poate întâmpla nimic”, se arată într-un comunicat de presă al UNJR. În sesizarea UNJR se arată că aceste afirmaţii sunt “de o gravitate excepţională şi transmit opiniei publice ideea că “dosarele în care sunt anchetate fapte de corupţie pot fi «rezolvate» cu sprijinul serviciilor secrete”. Integral pe Gandul
33 Raspunsuri la Revista Presei – 24 august. Sesiune extraordinara in Parlament : iluzii desarte pentru popor!
zigzag24/08/2015 at 09:16
clemycali24/08/2015 at 09:25
Cetatean24/08/2015 at 09:27
buna dimineata, ziggy, clemy 🙂
zigzag24/08/2015 at 09:48
atentie si la http://www.romanialibera.ro/politica/institutii/candidatii-la-sefia-ani-sustin–luni–proba-scrisa-a-concursului-390205
depemures24/08/2015 at 09:28
Cetatean24/08/2015 at 09:29
salut, @depemures 🙂
intamplator24/08/2015 at 09:51
iata cum ceva rau este bun=faptul ca romania nu e in Schengen
din cei 5000 care incearca zilnic sa treaca din serbia in ungaria cati oare s-ar fi indreptat spre portile de fier daca romania era in Schengen?
mar24/08/2015 at 10:08
o mare drama si o nenorocire ptr. Europa. Oare cati din cei “scapati” au probleme cu terorismul?
Cred ca lucrurile sunt scapate de sub control si provocarea este uriasa, nori negri se aduna la orizont.
Faptul ca intr-o tara intra necontrolat o mare masa de oameni si presiunea pe care o exercita pe diverse institutii constituie o mare problema, nu ma mai gandesc la integrare etc.
brindusafrunza24/08/2015 at 10:19
Tare ma bate gandul si pe mine ca nImeni nu stie exact istoricul acestor persoane, respectiv daca au luptat in celule teroriste si cati se strecoara in Europa ca refugiati politic!
mar24/08/2015 at 10:03
discriminare pe fata! poate ca au interes ca “cei care sug sangele poporului” sa puna lacatul pe usa. – “Guvernul a introdus un impozit pe dividende în funcţie de rezidenţa fiscală a societăţii mamă. De exemplu, o societate care va plăti dividende societăţii româneşti pe care care a înfiinţat-o va da Fiscului 5% impozit. Lucru care nu este valabil şi dacă firma din România a fost deschisă de o societate din afara ţării.”
http://www.digi24.ro/Stiri/Digi24/Economie/Stiri/Noul+Cod+Fiscal+prevede+taxe+mai+mici+pentru+firmele+straine
mar24/08/2015 at 10:21
Scelerati, sunt hotarati sa distruga tot ce inseamna civilizatie, istorie!
http://www.hotnews.ro/stiri-international-20376128-jihadistii-statului-islamic-aruncat-aer-templul-antic-baal-shamin-din-palmyra.htm
brindusafrunza24/08/2015 at 10:57
si cum se face ca nimeni nu-i opreste-sunt chiar atat de puternici? si cine le cumpara petrolul???
brindusafrunza24/08/2015 at 10:24
Prin 2013 cei de la Puterea dezvaluiau fara probe ca Actiunea “Sindicatul” ”…in baza datelor de agent, în 2004, Dogaru a fost propus şefului Direcţiei Generale de Informaţii a Armatei (DGIA) pentru îndeplinirea măsurilor din Acţiunea SINDICATUL, “în scopul controlului operativ al viitoarelor structuri sindicale care urmează a se înfiinţa în România”. Misiune îndeplinită, trăiţi!”
astazi, Ziua vine cu un facsimil!
„In baza datelor din dosarul de agent al acestuia, propunem supunerea spre aprobare sefului DGIA, pentru dirijarea col. Mircea Dogaru in indeplinirea masurilor din Actiunea „SINDICATUL”, in scopul realizarii controlului operativ al viitoarelor structuri sindicale care urmeaza a se infiinta in Romania”
http://www.ziuanews.ro/dezvaluiri-investigatii/liderul-sindicatului-cadrelor-militare-mircea-dogaru-recrutat-de-armata-pentru-controlul-sindicatelor-283292
cedric24/08/2015 at 10:37
comisiile parlamentare dominate de PSD resping pe banda reexaminarea Codului Fiscal!
Dragnea a propus amanarea discutiei cu o saptamana.
Si ceva pt. “culoare”:
http://www.comisarul.ro/politic/exploziv/dragnea-despre-ponta-l-ati-chemat-pe-derb_544281.html
brindusafrunza24/08/2015 at 10:41
Teoretic, după regulile sugerate, exprimate sau, de la caz la caz, strigate public de aceşti domni, în România cam toţi suntem suspecţi de neolegionarism, în afară de ei şi de aceia care gândesc ca ei. !
Ce parghii invizibile ii indeamna pe aceste persoane la afirmatii monstruoase si radicalizante?
http://www.stareapresei.ro/adrian-cioflanca-zice-ca-suntem-toti-legionari-el-nu/
brindusafrunza24/08/2015 at 10:54
http://bn24.ro/mii-de-euro-lunar-pentru-liderii-de-sindicat-din-sanatate-alianta-medicilor-acuza-sanitas-ca-slujeste-guvernul/
brindusafrunza24/08/2015 at 11:09
Salve! Artileria grea din presa au pus ochii pe un ”altfel” de presedinte!
ANI se dovedeste inca odata ca subiectiva care i raspunde la comenzi! 🙂 Ale cui sunt comenzile? Aceasta-i intrebarea!!!!
”RISE Project a descoperit o diferență de 115.000 de euro între veniturile din chirii pe care Klaus Iohannis le-a consemnat în declarațiile de avere, în perioada 2005-2008, și sumele prezente în contractele pe care le-a semnat pentru închirierea proprietăților sale imobiliare.Deși Agenția Națională de Integritate l-a anchetat pe Klaus Iohannis în trei cazuri – referitor la eventualele poziții de incompatibilitate sau la posibilele conflictele de interese în care acesta s-ar fi găsit, în perioada în care era primar al Sibiului – ANI nu a finalizat vreodată o anchetă care să aibă ca subiect averea actualului șef al statului.”
brindusafrunza24/08/2015 at 12:21
erata”au pus ochi”-a pus ochii
brindusafrunza24/08/2015 at 12:42
brindusafrunza24/08/2015 at 12:49
Hari Bucur-Marcu N-as prea lauda ancheta asta. RISE compara doua surse declarative (declaratia de avere si contractul de inchiriere depus la Registrul Comertului), cand ar fi trebuit sa compare documente fiscale, din care sa rezulte ca firmele care au inchiriat au platit cat zic ele ca au platit, iar presedintele a incasat cat zice el ca a incasat. Sau, ca sunt diferente intre declaratii si banii fiscali. Chestia cu Registul Comertului nu are nicio credibilitate, atata vreme cat nu se consulta contractul inregistrat la Fisc, cel dupa care se platesc taxele si impozitele.
mar24/08/2015 at 13:33
Sistemul a iesit la spalat, cu matura si furtul de la hidrant.
brindusafrunza24/08/2015 at 13:47
sa vedem ce zice draga ANI ca si altii au iesit clean and clean!
brindusafrunza24/08/2015 at 11:43
„Ce nu face CSM ptr a-l APĂRA pe NOREL, cel ales în CSM cu autocarul PSD.
CSM a reluat practicile PERVERSE din perioada în care era condus de Lidia BĂRBULESCU și Dan LUPAȘCU ( una spun la telefon, apoi dau comunicat fără să ți-l trimită si in care te fac albie de porci). Norocul meu că eu îmi înregistrez convorbirile, ca de altfel orice jurnalist atunci când sună ptr punct de vedere.
Spre exemplu, in articolul http://www.romanialibera.ro/…/propunere-halucinanta–judeca…
dezvăluiam că pe ordinea de zi a comisiei nr 1 a CSM figura inițiativa ca judecătorii sa fie acționari la firme si alte năzdrăvănii, iar ptr justificarea initiativei au pus ca document si un studiu despre ce pot face judecătorii in țări precum Danemarca sau Norvegia, unde pot judecătorii pot fi si sefi in partide.
Ac. inițiativă a murit in fasă, după cum am si scris, ptr că le-am dezvăluit intențiile. DAR CSM a găsit de cuviință să dea si un comunicat, pe care mie NU mi l-au trimis, desi eu am vorbit inclusiv cu seful comisiei care – imi spunea atunci – nu putea vorbi cu mine ptr că era ocupat: urma sa scrie minuta.
Prima GRJĂ din comunicat a fost să-l APERE pe NOREL, cel ales în PSD cu autocarul PSD! aici: “Precizări privind temele mediatice speculative lansate de romanialiberă.ro în legătură cu subiectele dezbătute ieri, 28 iulie, în cadrul şedinţei Comisiei nr. 1 a CSM”.
Am mai văzut pe pagina CSM că au obținut multe finanțări de la norvegieni. VoI fi foarte atentă la derularea proiectelor!” (Ondine Ghergut)
https://www.facebook.com/ondine.ghergut.3
brindusafrunza24/08/2015 at 12:35
Povestiri cu final neasteptat!
”ALERTĂ maximă! CSM interzice TRANSPARENȚA! Adică vrea să SECRETIZEZE judecarea ca pe vremea SECURITĂȚII?
La punctul 30 de pe ordinea de zi iată ce vrea CSM: “Nota Direcţiei legislaţie, documentare şi contencios nr. 26566/2015 referitoare
la tipurile de cauze penale cu privire la care se impune instituirea unei
interdicţii tehnice de transmitere către părţi a unora dintre documentele
redactate de instanţă”.
https://www.facebook.com/ondine.ghergut.3/posts/404808633048957
A A24/08/2015 at 13:13
http://adevarul.ro/news/societate/cum-stam-inteligenta-1_55d9f452f5eaafab2cd84d37/index.html#
Ha! “Bula, reamenajat ca Einstein”… fericit de exacta descriere
intamplator24/08/2015 at 13:19
“amânarea”ceruta de psd
nu cumva dupa ce “se negociaza”-la pnl pare ca negociator sef e nicolaescu,un fel de Vosganian-psd va spune cae nevoie de 6 luni pentru a intra in vigoare…si uite asa se va lauda psd cu reducerea tva
brindusafrunza24/08/2015 at 13:30
Se pare ca o uniune consensuala functioneaza pe tema codului, am fost de acor cu totii acum ne facem ca gandim si ca ne-ar pasa!
”Am propus celorlalte forţe politice să ieşim din logica electorală şi să adoptăm, prin consens politic, decizii pe care nici unii să nu le putem contesta a doua zi sau anul următor. Este îmbucurător faptul că discuţiile pe tema Codului fiscal urmează această logică: am început cu întâlnirea tehnică dintre partide şi, aşa cum este firesc, continuăm cu discuţia la nivel politic, cea care va genera consensul pe această temă. Dezideratul de la care pornim: un Cod fiscal aplicabil cel puţin 10 ani. Cu un asemenea obiectiv, acordul între forţele politice este fundamental”, a spus liderul PNL.
http://www.stiripesurse.ro/pnl-prima-reactie-la-propunerea-de-amanare-a-codului-fiscal_964986.html
brindusafrunza24/08/2015 at 14:05
in timp ce in Romania suntem improscati cu ineptiile politicianiste prin lume se produc reasezari, cutremure si pregatiri !
1. Soros îşi reduce masiv investiţiile din sectorul petrolier, Buffett face achiziţii în Apărare!
2.* Martin Armstrong, analist: “Guvernele din lume, într-o criză gigant în octombrie 2015”
Doi analişti fianciari cunoscuţi pretind că toate guvernele de la nivel global vor fi lovite de o criză economică “gigant” în prima săptămână din luna octombrie 2015.
Martin Armstrong, un controversat analist care a anticipat prăbuşirea pieţelor din 1987, dar şi alte evenimente, însă care a fost închis timp de 11 ani pentru fraudă şi implicarea în schema Ponzi, estimează că, începând cu luna octombrie, guvernele din întreaga lume se vor prăbuşi într-o criză de insolvabilitate şi lipsă de încredere, conform washingtonsblog.com.
Armstrong prezice că un ciclu major va începe la data de 1 octombrie 2015, moment la care încrederea investitorilor se va reorienta de la sectorul public şi guvernamental către cel privat. În aceste condiţii, Armstrong spune că sume imense de capital vor pleca din sectorul obligaţiunilor şi din moneda euro către acţiunile americane, astfel că bursele din SUA vor urca semnificativ”
http://www.bursa.ro/the-telegraph-pietele-actiunilor-vor-intra-in-colaps-276894&s=international&articol=276894.html
EuCuMine24/08/2015 at 14:10
Salutare tuturor, dupa ceva vreme.
Nu am mai activat atat de des in ultima perioada pe motive de serbiciu, insa intru in continuare si citesc.
Voiam sa intreb un lucru: s-a miscat privatizarea Postei Romane? Ca azi cand am trecut pe acolo am surprins o discutie intre doi angajati, din care se intelegea cum ca ar fi fost data unor austrieci (posta din Austria?).
Cetatean24/08/2015 at 14:12
salut, bine ai revenit 🙂
Era vorba de posya belgiana, astea erau ultimele zvonuri.
http://www.evz.ro/posta-belgiana-vrea-sa-cumpere-posta-romana.html
EuCuMine24/08/2015 at 14:15
Modul in care discutau respectivele persoane lasa de inteles cum ca miscarea s-ar fi produs deja.
Insa una din ele mentiona ca s-ar fi intalnit cu personal austriac in diverse locatii ale Postei.
Cetatean24/08/2015 at 14:17
m-as mira tare, insa avand in vedere cine e premier in tara asta….
Cetatean24/08/2015 at 15:08
http://politeia.org.ro/editoriale/memoria-politeia-11-decembrie-2014-romania-votului-bine-facut-fara-liste-suplimentare-fara-verificari-informatice-fara-adresa-in-buletin/40135/
« Memoria Politeia: 11 decembrie 2014. Romania votului bine făcut: fără liste suplimentare, fără verificări informatice, fără adresă în buletin!
Momentul 23 August ’44 – Destinul Generalilor »